open-index/open-wikipedia-markdown huggingface dataset:
Love You like a Love Song

"**Love You like a Love Song**" (בעברית: "**אוהבת אותך כמו שיר אהבה**") הוא סינגל שהוקלט על ידי להקת הפופ האמריקאית סלינה גומז & הסצנה. השיר יצא לאור ב-17 ביוני 2011, כסינגל השני מתוך האלבום, When the Sun Goes Down.

השיר הגיע למקום ה-22 במצעד הבילבורד הוט 100, וה-10 במצעד שבקנדה.

## רקע וכתיבה
השיר נכתב על ידי אנטונינה ארמאטו, טים ג'יימס ואין-קיו והופק על ידי רוק מאפיה ודרים קאראוגלו. השיר זכה בפרס בחירת הנוער בקטגוריית "שיר אהבה נבחר". הוא אף זכה למועמדות בטקס פרסי הווידאו-קליפים של MTV בקטגוריית "הקליפ הנשי הטוב ביותר".

בנוסף לכך, זכה השיר למעמד פלטינה מרובעת בארצות הברית, על סך מכירות של ארבעה מיליון עותקים.

## וידאו קליפ
הווידאו קליפ הנלווה שצולם עבור השיר הועלה ליוטיוב ב-23 ביוני 2011, כמה ימים לאחר שיצא כסינגל. הקליפ בוים על ידי ג'רמי ג'ספר וג'ורג'יה גרוויל. בתחילת הקליפ ניתן לראות מישהו שר על במת מועדון את השיר "Naturally", תוך שהוא מזייף. מיד לאחר מכן, עולה לבמה סלינה גומז והיא מתחילה לשיר את השיר.

נכון לפברואר 2022, מונה הצפיות של הקליפ עומד על כ-648 מיליון צפיות.

## הופעות חיות
* גומז ביצעה את השיר כחלק מסיבובי ההופעות "Stars Dance Tour" ו-"Revival Tour".
* ב-17 ביוני 2011 ביצעה את השיר בתוכנית הבוקר האמריקאית "בוקר טוב אמריקה" לצד השירים "Who Says" ו-"Naturally".
* ב-8 ביולי 2011 ביצעה את השיר בתוכנית הבוקר האמריקאית "Daybreak".
* ב-7 באוגוסט 2011 ביצעה את השיר בטקס פרסי בחירת הנוער 2011.
* ב-19 בספטמבר 2011 ביצעה את השיר בתוכנית הלילה של ג'יי לנו.
* ב-17 בנובמבר 2011 ביצעה את השיר בתוכנית האירוח של אלן דג'נרס, "המופע של אלן דג'נרס".
* ב-1 בדצמבר 2011 ביצעה את השיר כחלק מסט שירים במופע הג'ינגל בל השנתי בסקרמנטו.
* ב-31 בדצמבר 2011 ביצעה את השיר במופע ערב השנה האזרחית החדשה של MTV לצד השיר "Hit the Lights".
* ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי.
* ב-20 ביולי 2013 ביצעה את השיר כחלק ממופע בחסות חברת וולמארט האמריקאית לצד השירים "Hit the Lights" ,Who Says" ,"Come & Get It" ו-Naturally".
* ב-25 ביולי 2013 ביצעה את השיר כחלק מאירוח בתחנת הרדיו iHeartRadio. את השיר ביצעה כחלק מסט שירים שכלל גם את השירים "Save the Day" ,"Birthday" ,"Come & Get It" ו-"Slow Down".
* בתאריכים ה-8, ה-13 וה-14 בדצמבר 2013 ביצעה את השיר כחלק מסט שירים בסדרת ההופעות השנתית ג'ינגל בל באוורט, ניו יורק סיטי ובוסטון.
* בין התאריכים ה-3 בדצמבר ועד 16 בדצמבר 2015 ביצעה את השיר כחלק מסט שירים בסדרת ההופעות השנתית ג'ינגל בל.
* ב-20 ביוני 2016 ביצעה את השיר כחלק מסט שירים בתוכנית הלילה של ג'יימס קורדן.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז & הסצנה
קטגוריה:שירים באנגלית
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי אנטונינה ארמאטו
קטגוריה:שירים שהופקו על ידי רוק מאפיה
קטגוריה:שירי אלקטרופופ
קטגוריה:זוכי פרס בחירת הנוער: שירים
קטגוריה:שירי כסף בממלכה המאוחדת
קטגוריה:שירי זהב באוסטרליה
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת הוליווד רקורדס
עורק יותרת הכליה האמצעי

ממוזער|עורקי הבטן. בגובה עורק מתלה המעי העליון (הרוכב על וריד הכליה השמאלי במרכז התמונה) לערך, יוצאים עורקי יותרת הכליה האמצעיים הימני והשמאלי לעבר בלוטת יותרת הכליה
**עוֹרֵק יוֹתֶרֶת הַכִּלְיָה הָאֶמְצָעִי** (TA: arteria suprarenalis media), אשר נקרא בעבר **עוֹרֵק יוֹתֶרֶת הַכִּלְיָה** (arteria suprarenalis), הוא עורק בבטן היוצא מאבי העורקים ומספק את בלוטת יותרת הכליה. העורק יוצא בגובה עורק מתלה המעי העליון, עובר הצדה ומעלה, מעבר לשוקי הסרעפת, לכיוון בלוטת יותרת הכליה, שם הוא משיק עם עורקי יותרת הכליה העליונים ועורק יותרת הכליה התחתון שמקורו בעורק הכליה.

קטגוריה:עורקי הבטן והאגן
סעודה אצל המלכה

**סעודה אצל המלכה** הוא ספר קומיקס ישראלי לילדים מאת רותו מודן, אשר יצא בשנת 2010. הסיפור נפתח בארוחה משפחתית, בה הילדה נינה מפגינה נימוסי שולחן בעייתיים. אביה שואל אותה: "מה תעשי אם מלכת אנגליה תזמין אותך לסעודה בארמון בקינגהאם?" ולפתע נשמע צלצול בדלת, ובפתח עמד שליח מטעם המלכה, שהזמין את נינה לסעודה אצל המלכה. גם אצל המלכה נינה התקשתה לשמור על נימוסי שולחן ראויים, וזכתה למבטי תדהמה של הנוכחים, אך בסופו של דבר - הם אלה שאימצו את הרגליה, ולא להפך. הספר קיבל ביקורות טובות, ובין השאר, צוינו לטובה העובדות כי הספר אינו נוקט בגישה חינוכית פדגוגית. הספר גם קיבל ביקורת חיובית על כך שהוא אינו מתיילד ושהסופרת כתבה קומיקס אשר עונה על חוקי הז'אנר ופשוט מכוון לילדים אך גם מבוגרים יוכלו להנות ממנו.
## הפקה בימתית של הספר
הספר עובד לתיאטרון בובות על ידי הילה פלשקס ובוים על ידי נעה בקר.

## תרגומים

הספר תורגם לאנגלית ולצרפתית. תרגום לערבית נעשה בידי עלאא חליחל ויצא בישראל ב-2016.

ממוזער|עטיפת הספר בתרגום לערבית

## קישורים חיצוניים
* .https://www.kan.org.il/content/kan/podcasts/p-762948/%D7%A2%D7%95%D7%A0%D7%94-2/920708/

## הערות שוליים

 
קטגוריה:קומיקס ישראלי
קטגוריה:רומנים גרפיים
קטגוריה:ספרי 2010
קטגוריה:ספרי הוצאת עם עובד
קטגוריה:ספרי ילדים ונוער בעברית
קטגוריה:ספרי רותו מודן
Please Me

**Please Me** הוא סינגל שהוקלט על ידי הזמרת-יוצרת האמריקאית קארדי בי, בשיתוף עם הזמר ברונו מארס. השיר יצא לאור ב-15 בפברואר 2019, כסינגל שלא מתוך אלבום, על ידי חברת התקליטים אטלנטיק רקורדס.

השיר הגיע למקום ה-12 במצעד הסינגלים הבריטי.

## רקע וכתיבה
השיר נכתב על ידי קארדי בי, ברונו מארס, ג'יימס פאונטלרוי, ג'ונתן ייפ, ריי רומולוס, ג'רמי ריב וריי מקולו השני והופק על ידי מארס והסטריאוטיפים. השיר הוא שיתוף הפעולה השני של השניים, כאשר הקודם היה בשיר "" שהפך ללהיט.

בנוסף לכך, עלה השיר לרשת הזרמת המדיה ספוטיפיי.

## וידאו קליפ
טרם יצא הווידאו קליפ הרשמי של השיר, העלתה קארדי בי לערוץ ה-Vevo שלה את האודיו של השיר. האודיו מציג בתוכו את עטיפת הסינגל בה מופיעים קארדי בי וברונו מארס. בסמוך לכך, הועלה ליוטיוב קליפ המילים של השיר.

נכון לדצמבר 2019, מונה הצפיות של הקליפ עומד על למעלה מ-285 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קארדי בי
קטגוריה:שירי ברונו מארס
קטגוריה:שירים באנגלית
קטגוריה:שירים שנכתבו על ידי ג'יימס פאונטלרוי
קטגוריה:שירים שנכתבו על ידי קארדי בי
קטגוריה:שירים על מיניות
קטגוריה:בלדות נשמה
עודד לוטן

**עודד לוטן** (נולד ב-10 בינואר 1975) הוא יוצר, במאי, ועורך וידאו ישראלי עצמאי, אשר היה מעורב בסדרות וסרטי עלילה, דוקו וריאליטי.

## ביוגרפיה
לוטן נולד בשנת 1975 בתל אביב. בשנת 2000 סיים בהצטיינות את לימודיו בבית הספר סם שפיגל לקולנוע ולטלוויזיה בירושלים.

עם סיום לימודיו, החל לעבוד כבמאי פרסומות, בטרם המשיך בלימודי קולנוע ושפה בברלין שבגרמניה, שם התגורר עד 2006.

עם שובו לישראל החל לביים ולערוך סרטים דוקומנטריים ועלילתיים וסדרות דרמה ומקור עבור גופי שידור מובילים, בהם, ערוץ 2, "Yes הטלוויזיה בלוויין", "HOT", ערוץ 10, "רשת 13" ו"כאן 11", עבורם יצר וביים את הסדרות המצליחות "עד החתונה", "בלו נטלי", "אנחנו על המפית", "פמת"א", "מלכת היופי של ירושלים".

## פילמוגרפיה
### יוצר
*פמת"א (2018-2020)
* ירח שחור (2019)

### במאי
*בעקבות החתיכה החסרה, 2007
*מסכים, 2007
*עד החתונה (עונות 1 ו־־2), 2008-2010
*פעם בחיים, 2009
*ראש גדול (עונות 4 ו־5), 2008-2010
*בלו נטלי (עונות 1 ו־־2), 2010-2011
*חצויה - הדבר האמיתי, 2011
*כוח סבתות, 2014
*החממה (עונה 3), 2015
* המאמנים,
*המדרשה (עונה 2), 2017
*אנחנו על המפית, 2017
*פמת״א, 2018
*יומני היקר, 2020
* מקיף מילאנו, 2021
*העתיד כבר כאן, 2021
*פמת"א עונה 2, 2021
*מלכת היופי של ירושלים עונה 2, 2022

## פרסים וציונים לשבח
*פרס ראש עיריית ירושלים לבוגר מצטיין (בית ספר לקולנוע ע"ש סם שפיגל בירושלים), 2000

## קישורים חיצוניים

* 
* 

קטגוריה:בוגרי בית הספר סם שפיגל לקולנוע ולטלוויזיה
קטגוריה:במאים ישראלים
קטגוריה:עורכי קולנוע ישראלים
קטגוריה:ישראלים שנולדו ב-1975
We're Going to Hang out the Washing on the Siegfried Line

275px|ממוזער|שמאל|חייל אמריקאי תולה את כבסיו על ביצורי קו זיגפריד, ספטמבר 1944. הביצורים האחרונים בקו נפלו באביב 1945
**We're Going to Hang out the Washing on the Siegfried Line** ("נתלה את הכביסה על קו זיגפריד") הוא שיר היתולי באנגלית שחובר בימי המלחמה המדומה בחודשים הראשונים של מלחמת העולם השנייה. פזמון השיר מבוסס על משחק מילים בין "קו זיגפריד" לבין clothesline, שפירושו חבל כביסה, ומילולית: "קו בגדים". 

השיר נכתב על ידי המשורר האירי ג'ימי קנדי (Jimmy Kennedy) בעת ששירת כקצין בחיל המשלוח הבריטי בצרפת. הוא חיבר אותו במטרה ללגלג על קו זיגפריד - קו הביצורים הגרמני בגבול גרמניה-צרפת שמולו ניצבו חיילי בעלות הברית, וכדי לרומם את מוראל החיילים והציבור בעורף. מלחין השיר היה מייקל קאר (Michael Carr).

השיר בוצע בקונצרט גדול שנערך בבסיס צבאי בלונדון ב-17 באוקטובר 1939 על ידי הזמרת אדלייד הול (Adelaide Hall) בליווי תזמורתו של אנונציו מנטובאני (Annunzio Paolo Mantovani). הקונצרט שודר על ידי ה-BBC וצילום יומן קולנוע שלו השתמר ונחשב לצילום המוקדם ביותר של אמן המבצע את השיר.

השיר זכה בימי במהלך המלחמה לביצועים של אמנים בולטים, וביניהם ארתור אסקי (Arthur Askey), פלנגן ואלן (Flanagan and Allen) וורה לין. צמד הלזלים (The Two Leslies) חיברו לשיר קדימון בנוסח של מכתב שכותב חייל בצרפת לאמו וכן מספר שורות נוספות.

לאחר המערכה על צרפת ועל ארצות השפלה, שהסתיימה בתבוסת בעלות הברית, חוברה פרודיה בגרמנית על השיר.

## קישורים חיצוניים

* Jimmy Kennedy's obituary at the ''New York Times'', April 1984

קטגוריה:שירי מלחמת העולם השנייה
קטגוריה:שירים באנגלית
קטגוריה:שירים על גרמניה
קטגוריה:הממלכה המאוחדת במלחמת העולם השנייה
קפלר-10b

**קפלר 10-בי** (באנגלית: **Kepler-10b**) הוא כוכב הלכת הארצי הראשון שהתגלה מחוץ למערכת השמש על ידי טלסקופ החלל "קפלר". קפלר 10-בי נתגלה לאחר מספר חודשים של איסוף נתונים במהלך משימת "קפלר" של נאס"א, שמטרתה לגלות כוכבי לכת דמויי כדור הארץ העוברים מול הכוכבים אותם הם מקיפים.

קפלר 10-בי שוכן קרוב מאוד לכוכב שלו, קפלר 10, וכתוצאה מכך חם מדי מכדי לאפשר קיום של צורות חיים. התגלית של כוכב הלכת פורסמה על ידי נאס"א ב-10 בינואר 2011.

## גילוי כוכב הלכת
סוכנות החלל האמריקאית, נאס"א, שלחה טלסקופ מיוחד, שנקרא על שם האסטרונום הגרמני, יוהאנס קפלר, ותפקידו היה להגיע לידי איתור של כוכבי לכת מחוץ למערכת השמש.

במבט על עצמת האור של כוכב - שמש, במקרה הזה, הכוכב קפלר 10, ניתן לראות שהעוצמה משתנה באופן מחזורי. פעם ביום, בערך, העוצמה יורדת מעט.

הסיבה לכך היא שעצם כלשהו, במקרה הזה כוכב לכת, עובר בין הכוכב לבין המתבוננים, ואז יורדת עוצמת האור. כך גילו את כוכב הלכת קפלר 10-בי, שהמיוחד בו שהוא כוכב הלכת הראשון שהתגלה, בעל קרקע מוצקה.

## תכונות
קפלר 10, הכוכב שמכיל בתוכו את קפלר 10-בי, ממוקם 560 שנות אור ממערכת השמש שלנו והוא נמצא בתוך קבוצת הכוכבים דרקון. קפלר 10 בערך באותו גודל כמו השמש שלנו, עם גיל מוערך של 12 מיליארד שנים.

כוכב הלכת קפלר 10-בי הוא כוכב הלכת הראשון שנמצא במסלול של הכוכב קפלר 10. בעקבות זאת, הוא כוכב הלכת מסדר B של קפלר 10.

קפלר 10-בי בעל קוטר של פי 1.4 משל כדור הארץ, ומסה גדולה פי 3.33 יותר מזו של כדור הארץ. הוא מאוד קרוב במסלולו לשמש שלו. הוא מקיף אותה פעם ביום. הוא מאוד חם, כ־1,800 מעלות קלווין. כך שגם ברזל יהיה במצב נוזל על פניו. אין אפשרות לחיים על כוכב לכת זה.

## טלסקופ החלל קפלר
טלסקופ החלל קפלר הוא טלסקופ המיועד לחיפוש כוכבי לכת חוץ-שמשיים דמויי ארץ.
[ממוזער|דיאגרמה של [טלסקופ החלל קפלר]]
באמצעותו, נערכות תצפיות על יותר מ-100,000 כוכבים במטרה לגלות ליקויים מחזוריים של הכוכבים על ידי כוכבי לכת שמקיפים אותם. המשימה היא חלק מפרויקט דיסקברי של נאס"א הכולל משימות ייעודיות בעלות נמוכה, ונקראת על שמו של יוהאנס קפלר, אסטרונום גרמני בן המאה ה-17.

טלסקופ החלל "קפלר" של נאס"א גילה את כוכב הלכת הראשון מחוץ למערכת השמש שלנו.

## קישורים חיצוניים

* 

קטגוריה:כוכבי לכת
פרדיננד, נסיך בוואריה

**פרדיננד, נסיך בוואריה** (בגרמנית: **Ferdinand von Bayern**; 10 במאי 1884 - 5 באפריל 1958) היה נסיך גרמני-ספרדי, וחבר בבית ויטלסבאך.

## ביוגרפיה
פרדיננד נולד ב-10 במאי 1884 במדריד, והיה בנם הבכור של לודוויג פרדיננד, נסיך בוואריה ומריה דה לה פאס, נסיכת ספרד, בתם הצעירה ביותר של פרנסיסקו, דוכס קדיס ואיזבלה השנייה, מלכת ספרד. ב-20 באוקטובר 1905 קיבל פרדיננד את התואר אינפנטה של ספרד, ובשנת 1914 הוא ויתר על זכויותיו לכתר ממלכת בוואריה.

ב-12 בינואר 1906 התחתן פרדיננד עם בת דודתו, מריה תרסה, נסיכת ספרד, בתם השנייה של אלפונסו השנים עשר, מלך ספרד ואשתו השנייה, מריה כריסטינה, ארכידוכסית אוסטריה, ממנה נולדו לו ארבעה ילדים.

בשל תארו הספרדי ונישואיו, ובשל היותו דור שלישי לנישואים גרמנו-ספרדיים, הפך פרדיננד לבן אצולה ספרדי. 

לאחר מות אשתו בשנת 1912, התחתן פרדיננד בשנית ב-1 באוקטובר 1914 בהונדריביה, ספרד עם מריה לואיסה דה סילבה אי פרננדז דה הנסטרוסה, דוכסית טלאוורה דה לה ריינה, בתם של לואיס דה סילבה אי פרננדז, הרוזן העשירי של פאי דה קונצ'ה ואשתו מריה דה לוס דולורס פרננדז דה הנסטרוסה אי פרננדז דה קורדובה. לאחר הנישואין הוענק למריה לואיסה התואר אינפנטה של ספרד. 

ב-5 באפריל 1958 מת פרדיננד במדריד, והוא בן 74 שנים. פרדיננד היה בן דודו וגיסו של אלפונסו השלושה עשר, מלך ספרד וגיסו של קרלוס, נסיך בורבון-שתי הסיציליות. התובעים הספרדים האינפנטה חיימה, דוכס סגוביה וחואן, רוזן ברצלונה, היו אחייניו.

## משפחתו
ב-12 בינואר 1906 התחתן פרדיננד עם בת דודתו, מריה תרסה, נסיכת ספרד, בתם השנייה של אלפונסו השנים עשר, מלך ספרד ואשתו השנייה, מריה כריסטינה, ארכידוכסית אוסטריה, ממנה נולדו לו ארבעה ילדים: 

* לואיס אלפונסו מספרד (1906–1983)
* חוסה אאוחניו מספרד (1909–1966)
* מריה דה לאס מרסדס מספרד (1911–1953)
* מריה דל פילאר מספרד (1912–1918)

## אילן יוחסין

## קישורים חיצוניים

* 

## הערות שוליים

קטגוריה:אבירי מסדר גיזת הזהב
קטגוריה:בית ויטלסבאך
קטגוריה:גרמנים שנולדו ב-1884
קטגוריה:ספרדים שנפטרו ב-1958
קטגוריה:גרמנים שנפטרו ב-1958
פיגוע הירי בצומת בני נעים (2010)

**פיגוע הירי בצומת [[בני נעים]]** בהר חברון הוא פיגוע ירי שבוצע ב-31 באוגוסט 2010, על ידי מחבלי חמאס שירו לעבר רכב ישראלי סמוך לקריית ארבע. בפיגוע נרצחו ארבעת הנוסעים ששהו ברכב.

המחבלים נעצרו על ידי הרשות הפלסטינית אך שוחררו זמן קצר לאחר מכן. ב-8 באוקטובר עצרה ישראל מחבלים הקשורים לפיגוע במבצע בו נהרגו שני פעילי חמאס.

## הפיגוע
זוג ושני אזרחים נוספים שתפסו טרמפ ברכבם נסעו בכביש 60 בסמוך לקריית ארבע. בסמוך לכניסה ליישוב החל מחבל פלסטיני לירות על כלי הרכב כאשר הוא רצח את הנהג ובכך גרם למכונית לסטות מהכביש. לדברי עדי ראייה המחבלים התקרבו למכונית וירו בנוסעים במושביהם מטווח אפס.

המשטרה מאמינה שהמחבלים פתחו באש בתחילה על המכונית כאשר המכונית הפלסטינית נסעה לצד המכונית של הקורבנות. פרמדיק של מגן דוד אדום תיאר את הסצנה לעיתונאי כאשר ציין שהבחין ב"מכונית שהייתה נקובה בעשרות כדורים ובתוכה היו ארבע גופות. לא היה שום סיכוי לעזור".

## קורבנות
בפיגוע נרצח הזוג יצחק וטלי איימס מבית חגי. הם היו הורים ל-6 ילדים, בגילים 5 עד 24, והיה להם נכד אחד. טלי הייתה בחודש התשיעי להריונה.

כוכבה אבן חיים, מורה באפרת ואמא לילדה בת שמונה, נרצחה גם היא בפיגוע. בעלה, שהיה בין החובשים שהגיעו לזירת הפיגוע, גילה אז שאשתו בין הקורבנות.

הקורבן הרביעי היה אבישי שינדלר, שעבר לא מכבר עם אשתו לגור בבית חגי.

הקורבנות נקברו בירושלים, באשדוד ובפתח תקווה. אלפי אנשים השתתפו בהלוויות.

## לאחר הפיגוע
ב-8 באוקטובר 2010, פשט צה"ל על מספר מבנים בחברון בהם היו מחבלים שהיו חשודים בביצוע הפיגוע. שניים מהחשודים נהרגו במהלך ההסתערות וששה אחרים נעצרו. השניים שנהרגו בפשיטה היו:
* נחת אל-כרמי (33), בכיר חמאס מטולכרם. כרם נכלא בעבר בשל מעורבותו בפעילות טרור, אך הוא שוחרר באוגוסט 2009. לאחר שחרורו הוא חזר להיות פעיל בזרוע הצבאית של חמאס.
* ממון אל-נאטשה (24), פעיל חמאס בדרג נמוך מחברון. אל-נאטשה נכלא בישראל במשך מספר חודשים ב-2008.
חמאס נשבע לנקום על המבצע ובירך את הפלסטינים בחברון על "המשך ההקרבה של השהידים במאבק נגד ישראל". הקבוצה האסלאמיסטית גם לעגה לרשות הפלסטינית על המשך שיחות השלום בין ישראל לפלסטינים, וביקרה בחריפות את הפת"ח על מה שכינה את שותפות פת"ח במבצע ורדיפת חמאס, וציין כי חמאס "לא יבקש אישור מהפת"ח... לבצע עוד פיגועים".

הרשות הפלסטינית גינו רשמית את המבצע, אך גורמים רשמיים של הרשות הפלסטינית ציינו שמערכת הביטחון הפלסטינית מברכת על הרג אל-כרמי, כי זו פעולה שלדעתה החלישה את כוחו של ארגון החמאס בגדה המערבית.

שר הביטחון אהוד ברק שיבח את כוחות הביטחון הישראלים על הצלחת המבצע: "הפעולות בחברון הן תגובה מהירה לרצח ארבעה ישראלים באוגוסט השנה ליד קריית ארבע. צה"ל וכוחות הביטחון ימשיכו לעבוד בכל מקום ובנחישות בלתי מתפשרת נגד ארגוני הטרור על מנת להבטיח שהשקט יימשך ביהודה ושומרון".

בחקירת שב"כ משנת 2025 נעצר מחבל שלקח חלק בפיגוע הירי.

## ראו גם
* פיגוע הירי בצומת בני נעים (2000)

## הערות שוליים

קטגוריה:הסכסוך הישראלי-פלסטיני בחברון
בני נעים
בני נעים
קטגוריה:הר חברון: פיגועים
בני נעים
בני נעים
בני נעים
קטגוריה:2010 באסיה
נועם מזרחי

**נועם מזרחי** (נולד ב-7 ביוני 1975) הוא חוקר מקרא וספרות בית שני, פרופסור חבר בחוג למקרא באוניברסיטה העברית בירושלים. מזרחי עוסק בביקורת נוסח המקרא ובלשנות היסטורית של לשונות המקרא וכן במגילות מדבר יהודה.

## ביוגרפיה
נועם מזרחי קיבל בשנת 2000 תואר ראשון במקרא, בשנת 2002 קיבל תואר שני ובשנת 2008 קיבל תואר דוקטור במקרא, שלושתם מהאוניברסיטה העברית בירושלים. את הדוקטורט שלו עשה בהנחיית אבי הורביץ מן החוג למקרא ולשון עברית. לאחר סיום הדוקטורט, יצא מזרחי לפוסט-דוקטורט באוניברסיטת הרווארד ובאוניברסיטת גטינגן. עם שובו ארצה בשנת 2012 זכה במלגת אלון של המועצה להשכלה גבוהה והתמנה לחבר סגל בחוג ללימודי התרבות העברית ואחר כך בחוג למקרא באוניברסיטת תל אביב. בשנת 2021 עבר לשמש כחבר סגל בחוג למקרא באוניברסיטה העברית.

מזרחי מתמחה במחקר פילולוגי של הספרות העברית הקדומה. עיקר עניינו הוא בהיבטי הנוסח והלשון של ספרי המקרא ושל התרגומים העתיקים שלהם ושל מגילות מדבר יהודה. בין מפעליו המחקריים הכין מהדורה חדשה של 'שירי עולת השבת', אסופת תפילות לשבת המסודרות לפי לוח השנה של כת קומראן שעותקים מקוטעים שלה נתגלו בין המגילות מקומראן וממצדה והיא מייצגת את אחד מגופי השירה המיוחדים שנוצרו בעברית בעת העתיקה.

נכון לשנת 2022, משמש נועם מזרחי כראש החוג למקרא באוניברסיטה העברית וחבר באקדמיה הצעירה הישראלית.

## פרסומים
### ספרים

***Witnessing a prophetic text in the making : the literary, textual and linguistic development of Jeremiah 10:1-16**, 2017


### מאמרים נבחרים
*
*"בין חקר הלשון לחקר הנוסח : התחביר של עובדיה יט-כ בנוסח המסורה ובתרגומים העתיקים", בתוך: שנתון לחקר המקרא והמזרח הקדום יט (תשסט) 31-55
*"שאלת הזיקה בין שירות עולת השבת לספרות ההיכלות : היבטי לשון וסגנון", בתוך: מגילות; מחקרים במגילות מדבר יהודה ז (תשסט) 263-298

*"God, Gods and Godhead in the Songs of the Sabbath Sacrifice", in The Religious Worldviews of the Dead Sea Scrolls, ed. Menahem Kister, Michael Segal and Ruth A. Clements (STDJ 127; Leiden: Brill, 2018), pp. 161–192, 2018
*"The Poetics of Angelic Discourse: Revelation 2–3 and the Songs of the Sabbath Sacriﬁce", in JSNT 41.1 (2018), 107–123, 2018


### פרסים
מזרחי זכה במלגת רוטנשטרייך מטעם ות"ת בלימודי הדוקטורט, היה עמית רוטשילד בפוסט-דוקטורט, וזכה למענקי מחקר מטעם קרן הזיכרון לתרבות יהודית, הקרן הלאומית למדע, שירות החילופין האקדמי הגרמני ועוד. הוא גם זכה להכרה ולהוקרה על כישורי ההוראה שלו, ואף נבחר לרשימת מצטייני רקטור ההוראה באוניברסיטת תל אביב בשנת 2015.

## קישורים חיצוניים

* 
* קורות חייו של נועם מזרחי באתר האקדמיה הישראלית הצעירה
* דף אישי באתר סגל החוג למקרא באוניברסיטת תל אביב
* 

קטגוריה:סגל אוניברסיטת תל אביב: מקרא
קטגוריה:סגל האוניברסיטה העברית בירושלים: מקרא
קטגוריה:חוקרי מקרא ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:חברי האקדמיה הצעירה הישראלית
קטגוריה:ישראלים שנולדו ב-1975
קטגוריה:סגל עושים היסטוריה
פיגוע הדריסה בגבעת התחמושת (2014)

ב-22 באוקטובר 2014 דרס מחבל פלסטיני באמצעות מכוניתו קהל אנשים שהמתין בתחנת הרכבת הקלה בגבעת התחמושת. בפיגוע נהרגו תינוקת ישראלית בת שלושה חודשים ועולה חדשה מאקוודור בת 22, וכמו כן נפצעו גם שבעה אנשים נוספים. השוטרים ירו במחבל לאחר שברח ממכוניתו, וניסה להימלט מהזירה, והוא מת לאחר מכן מפצעיו.

## הפיגוע
אדל-רחמן שלודי בן ה-21, תושב הכפר סילוואן, נסע במכונית אביו במהירות רבה אל תוך הקהל שהמתין בתחנת הרכבת הקלה בירושלים. לדברי גורמים ביטחוניים בישראל הוא היה חבר בארגון הטרור חמאס. דובר המשטרה מיקי רוזנפלד ציין ש"זה היה פיגוע טרור ... הנהג ... תושב סילוואן, היה פעיל טרור, ריצה עונש בכלא בישראל על פעילות טרור." הנהג נורה למוות בעת שניסה להימלט מהמקום.

הפיגוע הוא אחד מסדרת מתקפות אלימות פלסטיניות נגד אזרחים ישראלים במהלך הקיץ והסתיו של 2014, ותואר בתקשורת כסוג של אינתיפאדה חדשה.

בני משפחתו של אדל-רחמן שלודי ציינו כי הם סבורים שהוא איבד שליטה על מכוניתו, וכי ההריגה בוצעה שלא במכוון. ב-ynet הוערך, לאחר שיחות עם בני משפחתו של שלודי, שפיגוע הדריסה בוצע לאחר ששמע שמועה כוזבת בתחנת רדיו בערבית ששוטרים ממשטרת ישראל נכנסו למסגד אל-אקצא בנעליים על מנת לחלל את המסגד.

ב-14 בנובמבר ניתנה ההוראה להרוס את ביתו של המחבל שלודי, והבית נהרס ב-19 בנובמבר 2014.

## קורבנות
* חיה זיסל בראון, אשר הייתה בת שלושה חודשים במותה, הייתה בעלת אזרחות אמריקאית וישראלית. כאשר אמה יצאה מהרכבת, עגלת הילדים בה הייתה חיה נפגעה ישירות מהמכונית והיא נהרגה כתוצאה מכך באופן מיידי.
* קרן ימימה מוסקרה, בת 22 במותה, היגרה לישראל מאקוודור על מנת ללמוד יהדות ולהתגייר. היא נפצעה באורח אנוש ונפטרה מפציעתה ב-26 באוקטובר.

## השפעה
בעקבות הפיגוע בכל תחנות הרכבת הקלה בירושלים הוצבו בטונדות זמניות אשר בעקבות ההסלמה המתמשכת הן הפכו קבועות.

## הערות שוליים

תחנת הרכבת הקלה בגבעת התחמושת
תחנת הרכבת הקלה בגבעת התחמושת
תחנת הרכבת הקלה בגבעת התחמושת
תחנת הרכבת הקלה בגבעת התחמושת
תחנת הרכבת הקלה בגבעת התחמושת
תחנת הרכבת הקלה בגבעת התחמושת
סם הואר

**סם הואר** (באנגלית: **Sam Hoare**; נולד ב-27 ביוני 1981) הוא שחקן ובמאי בריטי, הידוע מהופעתו בתפקיד דיקי בורנל לצדו של מאט סמית' בדרמה "ברט ודיקי" של ערוץ BBC One.

הואר כתב וביים את סרט הבכורה שלו "Having You" בכיכובן של אנה פריל ורומולה גראי, ששודר לראשונה במאי 2013 בערוץ Sky Movies.

## ביוגרפיה
הואר נולד בשם סיימון פטריק דואורו הואר, בנו של טימותי ג'יימס דואורו הואר ואשתו לשעבר "לינדה" קינווארה קייזר, נכדתו של הרברט קייזר הברון הראשון מרות'רוויק. הוא התחנך באיטון קולג', ואחר כך למד פילוסופיה ופסיכולוגיה באוניברסיטת אדינבורו. באוניברסיטה הופיע במספר מחזות בתיאטרון הסטודנטים.

### קריירת משחק
הואר שיחק בתיאטרון בהפקות של תיאטרון צ'יצ'סטר, שייקספיר גלוב, ותיאטרון רויאל היימרקט, בהפקה של המחזה "ארוחת בוקר בטיפאני" בבימויו של שון מתיאס שרצה במשך שישה חודשים. בטלוויזיה הופיע הואר בסדרות כגון "איסטאנדרס" ו"רופאים". בקולנוע שיחק בסרט "מצפן הזהב" לצדה של ניקול קידמן, ובסרט "קפטן אמריקה" יחד עם סמואל ל. ג'קסון.

ב-2012 הופיע הואר בסרט הטלוויזיה "ברט ודיקי". אחר כך כיכב בתפקיד אורח בפרק בסדרה "האב בראון", בדרמה "Dancing on the Edge" של סטיבן פוליאקוף, ובתפקיד ראשי בקומדיה "Blandings" של ערוץ BBC1, המבוססת על סיפוריו של פ. ג'. וודהאוס. בסדרה השתתפו גם ג'ניפר סונדרס, טימותי ספול, דייוויד ואליאמס ופלומה פיית'.

הואר גילם את דמותו של דאגלס קמפילד בדרמה של ה-BBC "הרפתקה בחלל ובזמן" שנוצרה לציון 50 שנה לסדרת המדע בדיוני "דוקטור הו".

### בימוי וכתיבה
הואר ביים מספר וידאו קליפים ושני סרטים קצרים; "Training Day" הוצג בפסטיבלים שונים בהם Rushes Soho Shorts Festival ו-Encounters International Film Festival. בהמשך ביים את "בייביסיטינג" בכיכובם של רומולה גראי, דן סטיבנס ואימוג'ן סטאבס.

בנוסף ל-"Having You" הואר עוסק בכתיבה של פרויקטים נוספים, וכן פיילוט טלוויזיוני בשם "Underperforming" עבור חברת Finite Films.

## חיים אישיים
במרץ 2013 ילדה השחקנית רומולה גראי את בתם הבכורה. הואר וגראי התחתנו ביולי 2014.

## פילמוגרפיה

## קישורים חיצוניים

## הערות שוליים

קטגוריה:בוגרי אוניברסיטת אדינבורו
קטגוריה:שחקני קולנוע וטלוויזיה בריטים
קטגוריה:במאי קולנוע בריטים
קטגוריה:בריטים שנולדו ב-1981
Az én apám

**Az én apám** (בעברית: **אבי**) הוא שיר בהונגרית שנכתב והולחן על ידי יוצי פפאי, פרנץ מולנאר קרמל ובוצע על ידי יוצי פפאי. השיר ייצג את הונגריה באירוויזיון 2019 שהתקיים בתל אביב, ישראל, בעקבות זכייתו במקום הראשון בתחרות הגמר הלאומי ההונגרית - A Dal 2019.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי הונגריה באירוויזיון
קטגוריה:שירים על אבות
קטגוריה:בלדות פופ
פיגוע הדריסה בירושלים (נובמבר 2014)

ב-5 בנובמבר 2014 אירע פיגוע דריסה כאשר מחבל פלסטיני מארגון החמאס נהג במכוון בטנדר במהירות לתוך קהל, שהמתין בתחנת הרכבת הקלה בירושלים "שמעון הצדיק" שבשכונת ארזי הבירה.

## הפיגוע
המפגע נסע בטנדר לתוך קהל שהמתין בתחנת הרכבת הקלה. לאחר מכן יצא מהטנדר, והחל לתקוף עוברים ושבים עם מוט ברזל. שוטרי משמר הגבול ציינו שהמפגע ניסה לתקוף אותם עם מוט הברזל, ובתגובה ירו בו והרגו אותו. שלושה אנשים נהרגו בפיגוע הדריסה ו-13 נוספים נפצעו.

## מבצע הפיגוע
המפגע, אבראהים אל-עכרי, היה תושב שועפט, והחזיק באזרחות ישראלית, והיה תומך ידוע של ארגון הטרור חמאס. אחיו, מוסא אל-עכרי, היה חבר בתא החמאס שרצח את שוטר מג"ב ניסים טולדנו ב-1992. אחיו שוחרר מבית הכלא הישראלי במסגרת עסקת שליט והוגלה לטורקיה. הפיגוע אירע זמן קצר לאחר שהמפגע אבראהים אל-עכרי שוחרר מתקופת מאסר שהוא ריצה בשל חששות ביטחוניים. משפחתו קבעה שהוא בחר להיות שהיד בתגובה לדברים שקרו בעת האחרונה שקשורים להר הבית. בהלווייתו נכחו אלפי פלסטינים אשר חלקם נשאו שלטים בהם אל-עכרי כונה גיבור ושהיד, ובחלק נכתב מוות לחיילי צה"ל.

## קורבנות
* ההרוג הראשון זוהה כקצין משמר הגבול ג'דאן אסד, בן ה-38, מהכפר בית ג'אן. אסד היה אב לילד בן שלוש, ואשתו הייתה בחודש החמישי להריונה עם ילדם השני בעת פטירתו. הנשיא ראובן ריבלין ביקר בבית המשפחה ותיאר את אסד כ"אב משפחה מסור, חייל אדיר" וכינה את העדה הדרוזית "חלק בלתי נפרד מהחוויה הישראלית".
* שלום אהרון באדאני, בן ה-17, נפטר מפצעיו במרכז הרפואי הדסה יומיים לאחר הפיגוע. באדאני רכב על אופניו בזמן הפיגוע, כאשר הוא נפגע מהטנדר.
* עבד אל-כרים נאפית חמיד, בן ה-60 מענאתא שביהודה ושומרון, נפטר מפצעיו ב-7 בדצמבר. הוא טופל בבית החולים שערי צדק בירושלים לאחר הפיגוע.

בנוסף נפצעו בפיגוע 13 אנשים, כולל שוטרים עם פציעות בדרגות חומרה שונות. לדברי מגן דוד אדום נפצעו בסך הכול 10 בני אדם, אחד במצב אנוש, שניים באופן רציני, שלושה באורח בינוני וארבעה עם פצעים קלים.

## תגובות
בעקבות הפיגוע משטרת ירושלים הניחה מחסומי בטון בכל תחנות הרכבת הקלה על מנת למנוע פיגועים דומים בעתיד.

חמאס נטל אחריות לפיגוע וקראה לנהג "שהיד" שהצליח "במבצע הגבורה" שלו. חמאס קרא גם לעם הפלסטיני להמשיך לבצע פיגועים מהסוג הזה נגד ישראלים על מנת להגן על אל-אקצא.

## הערות שוליים

תחנת הרכבת הקלה שמעון הצדיק
תחנת הרכבת הקלה שמעון הצדיק
תחנת הרכבת הקלה שמעון הצדיק
תחנת הרכבת הקלה שמעון הצדיק
תחנת הרכבת הקלה שמעון הצדיק
תחנת הרכבת הקלה שמעון הצדיק
אנץ'

**אנץ**' (בהונגרית: **Encs**) היא עיר במחוז בורשוד-אבאוי-זמפלן שבצפון מזרח הונגריה, העיר המרכזית בנפת אנץ'.

כמו כפרים רבים באירופה גם אוכלוסיית אנץ' קטנה בעשרות השנים האחרונות מ-6,536 תושבים בשנת 1990 עד 6,155 תושבים בשנת 2022.

## היסטוריה

## יהודי אנץ'
מצבות יהודיות מעידות על הימצאות יהודים בעיר בשנת 1860 ונראה כי יהודים החלו להתיישב במקום במחצית השנייה של המאה ה-19. רובם עסקו במסחר ובחקלאות.

בשנת 1921 נבנה בית הכנסת ובמקום הוקמו חברה קדישא, בית ספר ומוסדות חינוך נוספים.

בשנת 1930 נמנו בקהילה 272 יהודים ובשנת 1944 290 יהודים.

בשנת 1942 גויסו כ-70 צעירים יהודים מאנץ' לעבודות כפייה ורובם נספו. באפריל 1944, לאחר כניסת הצבא הגרמני להונגריה, הובלו יהודי אנץ' לגטו קושיצה שם שוכנו עם כ-12,000 יהודי הסביבה. וב-15 במאי גורשו כולם למחנה ההשמדה אושוויץ.

אחרי המלחמה חזרו לעיירה כמה ניצולים אליהם הצטרפו יהודים ממקומות אחרים. הם שיפצו את בניין בית הכנסת וחידשו את חיי הקהילה והקימו אנדרטה לזכר הנספים בשואה. אחרי הקמת מדינת ישראל עלו רוב יהודי אנץ'.

בשנות החמישים המוקדמות נפרצה גדר בית העלמין העתיק ומצבות נהרסו. יהודים נוספים עזבו בשנת 1956 ובשנות השישים כבר לא נותרו יהודים במקום.

## לקריאה נוספת
*אנץ' בפנקס הקהילות הונגריה, עמוד 158–159
*אנץ', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 39–40. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
אברוזאורוס

**אברוזאורוס** (שם מדעי: *Abrosaurus*; מילולית: "לטאה עדינה") הוא סוג של דינוזאור זאורופוד מקבוצת המקרונריה, אשר חי בתור היורה לפני 168-161 מיליון שנה. המאובנים שלו התגלו בתצורות דשאנפו  שבסצ'ואן, סין ב-1984. בסוג נמצא מין אחד שקיבל את שמו ב-1989. עם זאת בתחילה חשבו שמדובר בטקסון מבוטל.

האברוזאורוס היה זאורופוד קטן יחסית, באורך של 9 מטרים ומשקל משוער של 20 טון. הוא היה קרוב לקמרזאוריים אך היה בעל מספר הבדלים. הוא קיבל את שמו עקב מבנה הגולגולת העדינה שהייתה בעלת הרבה חללים. בדומה לשאר המקרונרים היה בעל חלל אף גדול שבלט מעל הגולגולת והכיל בקצהו נחיריים. היו לו לסתות קטנות עם שיניים דמויות יתד.
 
## קישורים חיצוניים

קטגוריה:מקרונריה
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-1989
גנץ (עיר)

**גֶנְץ** (בהונגרית: **Gönc**) היא עיר במחוז בורשוד-אבאוי-זמפלן שבצפון מזרח הונגריה.

## היסטוריה

## יהודי גנץ
יהודים ראשונים החלו להתיישב במקום בסוף המאה ה-18. רובם עסקו במסחר. במקום התפתחה קהילה ונבנה בית כנסת בשנת 1828 אשר נהרס ונבנה מחדש בשנת 1863. עוד היו בעיר חברה קדישא ובית ספר.

בשנת 1930 התגוררו במקום 229 יהודים. בשנת 1935 התארגן במקום סניף של "התאחדות ציוני הונגריה".

בשנת 1938 נעצרו 30 מיהודי העיר, ונכלאו במחנה הריכוז בנג'קניז'ה למשך שישה שבועות. במהלך מלחמת העולם השנייה והשואה בשנת 1942 גויסו צעירים יהודיים מהעיר לעבודות כפייה באוקראינה שם נספו רובם. ובאפריל 1944, אז מנתה הקהילה 171 יהודים, לאחר כניסת הצבא הגרמני להונגריה, נצטוו היהודים לענוד את הטלאי הצהוב והתרבו מעשי התקיפה של יהודים ברחובות בחסות השלטונות. בחג הפסח רוכזו כל היהודים בבית הספר הקתולי, דברי הערך שברשותם הוחרמו, והאמידים נחקרו ועונו באכזריות על מנת לגלות האם והיכן הטמינו דברי ערך נוספים. למקום הובאו גם יהודים תושבי הכפרים הסמוכים, וכעבור זמן קצר הוסעו כולם לבית החרושת ללבנים בקושיצה. במאי נשלחו כל יושבי המחנה למחנה ההשמדה אושוויץ.

אחרי המלחמה ושואת יהודי הונגריה, חזרו לעיירה 35 ניצולי השואה, ושיפצו את בניין בית הכנסת, ניקו את בית העלמין, וניסו לחדש את חיי הקהילה. הניסיון לא עלה יפה, והיהודים עזבו. מקצתם עקרו לערים גדולות, ומקצתם עלו לארץ ישראל. בשנת 1949 כבר לא ישב אף יהודי אחד בגנץ.

## לקריאה נוספת
*גנץ בפנקס הקהילות הונגריה, עמודים 236–238
*גו'נץ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 99. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

*
* 
*

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
נואזאורוס

**נואזאורוס** (שם מדעי: *Noasaurus*) הוא סוג של דינוזאור טורף קטן ממשפחת הנואזאוריים שחי באזור ארגנטינה של ימינו בקרטיקון העליון לפני 70 מיליון שנה. הוא התגלה ב-1977 בידי ג'וש פרננדו בונפרטה וג'יימי אדוארטו פאוול. משמעות שמו הוא "לטאה צפון-מערב ארגנטינאית", בראשי תיבות "Noa" שהם: "Northwestern Argentina".

דינוזאור זה הגיע לאורך מטר וחצי ולמשקל קרוב ל-15 קילוגרם. הוא היה זריז ובעל זנב ארוך והיה בעל גולגולת מוארכת בעלת מבנה לסתות שדמו לאלה של קרובו המסיאקזאורוס ממדגסקר. היו לו 11 שיניים בכל צד והשיניים היו פעורות באופן בולט לקראת הקצוות. הוא היה בעל טפרים גדולים בקצוות רגליו הקדמיות.

כיום מעריכים שהיה קשור לקבוצת הצרטוזאוריה בה היו גם האבליזאוריים שמראה החוליות של שתי המשפחות דומה מאוד. בעוד בעבר סברו שהיה שייך לקבוצה אובירפטורוזאוריה, וכמה חוקרים ראו בו קרוב למגלוזאוריים.

מבנה הלסתות והטפרים החדים בזרועותיו מרמז שאולי בדומה למסיקזאורוס הוא היה אוכל דגים מתמחה שחי בגדות אגמים וביצות.

## קישורים חיצוניים

קטגוריה:בעלי חיים שתוארו ב-1980
קטגוריה:נואזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי חוסה בונפרטה
קטגוריה:מאובני טקסונים שתוארו ב-1980
יהונתן ליס

**יהונתן ליס** (נולד ב-30 במרץ 1977) הוא עיתונאי ישראלי, המשמש הכתב המדיני של עיתון "הארץ".

## קריירה

ליס החל לעבוד בעיתון הארץ בשנת 2002. תחילה היה ממונה על כיסוי אזור ירושלים ושימש ככתב לענייני משטרה. ב-2004 עבר לסקר את עבודת המטה הארצי של משטרת ישראל, כולל היחידות המיוחדות כגון יאחב"ל ויאח"ה.

ב-2009 מונה להיות הכתב הפרלמנטרי של העיתון, ב-2021 מונה להיות הכתב המדיני של העיתון, תפקיד שבו הוא משמש עד היום.

ליס מתגורר בשכונת עין חמד במבשרת ציון, נשוי לעיתונאית אילאיל שחר ולהם שני ילדים.

## קישורים חיצוניים

* 

## הערות שוליים

קטגוריה:סגל הארץ
קטגוריה:כתבים פרלמנטריים ישראלים
קטגוריה:ישראלים שנולדו ב-1977
ארכאופוטם

**ארכאופוטם** (שם מדעי: *Archaeopotamus*; מילולית: "העתיק מהנהר") הוא סוג של יונק נכחד ממשפחת ההיפופוטמיים אשר חי באפריקה ובמזרח התיכון. הוא היה מאבותיהם של שאר ההיפופוטמים והיה קרוב בעיקר לסוג קניהפוטם.

היפופוטם זה נחקר כבר ב-1977 מהמין A. harvardi שנמצא באבו דאבי ונחשב לעצם של היפופוטם מצוי או של היפופוטם גמדי. עוד שני מינים נמצאו ליד אגם טורקאנה ואגם ויקטוריה בקניה. מחקר מעמיק שבוצע הראה שלבני סוג זה לסתות צרות וארוכות יותר מההיפופוטם המצוי ושיניים חותכות רבות יותר והוא היה קטן מעט מההיפופוטם המצוי. עם זאת קשה להבדיל בין מאובניו לאלה של הקניהפוטם שנמצא גם הוא בקניה.

היפופוטם זה חי בין סוף המיוקן לסוף הפליוקן לפני 7.5 עד 2.58 מיליון שנה, ייתכן מאוד בקרבה למקווי מים טרופיים.

## קישורים חיצוניים

קטגוריה:היפופוטמיים נכחדים
קטגוריה:יונקים שחיו בנאוגן באפריקה
קטגוריה:מכפילי פרסה שחיו בפלייסטוקן
קטגוריה:מגה-פאונה של הנאוגן באפריקה
קטגוריה:מגה-פאונה של הנאוגן באירואסיה
קטגוריה:מאובני טקסונים שתוארו ב-2005
אונגה (עיר)

**אונגה** (בהונגרית: **Onga**) היא עיירה במחוז בורשוד-אבאוי-זמפלן שבצפון מזרח הונגריה.

## הקהילה היהודית
יהודים התיישבו במקום במחצית הראשונה של המאה ה-19. במקום היו בית כנסת ובית עלמין שנהרסו.

בשנת 1930 נמנו בקהילת אונגה 62 יהודים.

בשנת 1941 גויסו צעירים יהודים מהכפר לשרות העבודה (עבודות כפייה ליהודים ככוח עזר לצבא ההונגרי) ורובם נספו.

לאחר כניסת הצבא הגרמני להונגריה באפריל 1944 הועברו יהודי אונגה לקושיצה בירת המחוז משם הובלו ב-15 במאי למחנה ההשמדה אושוויץ.

תושבים יהודיים מהכפר שנרצחו בשואה מונצחים בלוח זיכרון בסיקסו.

## לקריאה נוספת
*אונגה בפנקס הקהילות הונגריה בארכיון יד ושם.

## קישורים חיצוניים

* 
* 

## הערות שוליים

קטגוריה:הונגריה: ערים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
יוריוס

**יוריוס וקלנקו** (, נולד ב-6 ביולי 1990) הידוע בשמו הפרטי בלבד - **יוריוס**, הוא זמר ליטאי. הוא נבחר לייצג את ליטא באירוויזיון לשנת 2019 בתל אביב, ישראל לאחר שזכה בתחרות "Eurovizijos Atranka 2019" שמהווה את הקדם הליטאי לאירוויזיון.

יוריוס כבר הופיע בעבר באירוויזיון 2015 שהתקיים בווינה, אוסטריה, כחלק מהמשלחת הליטאית. הוא השתתף בנשיקה חד-מינית שהתקיימה במופע הגמר. בשנת 2017 הוא שר את השיר "Get Frighten" שהשתתף ב-Eurovizijos Atranka 2017 והוצג בידי אמנית דראג בשם לוליטה זירו שעשתה לו ליפסינק.

## קישורים חיצוניים

## הערות שוליים

קטגוריה:זמרים ליטאים
קטגוריה:משתתפי אירוויזיון 2019
קטגוריה:משתתפי אירוויזיון 2015
קטגוריה:נציגי ליטא באירוויזיון
קטגוריה:ליטאים שנולדו ב-1990
Skin (סרט קצר, 1995)

**Skin** הוא סרט קצר באורך 11 דקות בבימויו של וינסנט או'קונל, בכיכובם של יואן ברמנר ומארשה רוז. הסרט הופק על ידי Tapson/Steel Films וצולם בספטמבר 1995. התסריט נכתב בקיץ של אותה שנה על ידי המחזאית הבריטית שרה קיין.

הסרט הוקרן לראשונה בפסטיבל הסרטים של לונדון באוקטובר 1995, ולאחר מכן הוקרן בהקרנת בכורה טלוויזיונית בערוץ 4 ב-17 ביוני 1997. בתחילה, הסרט תוכנן להיות משודר בשעה 21:40, אך לבסוף שודר בשעה 11:35 מאחר שמנהלי הערוץ חששו מתיאורי האלימות והגזענות שבסרט, על פי הצהובון "דיילי מייל", הסרט הוא "אחת התוכניות האלימות ביותר והפוגעניות ביותר שנעשו עבור הטלוויזיה במדינה זו". וינסנט או'קונל היה מועמד לפרס "דוב הזהב" בקטגוריה "הסרט הקצר הטוב ביותר" בפסטיבל הסרטים הבינלאומי בברלין לשנת 1996.

התסריט של הסרט היה רק עבודתה השנייה של קיין, שנכתב אחרי יצירת הביכורים שלה "ארורים" בשנת 1995, אבל לפני "פדרה מאוהבת". התסריט נכלל באוסף המלא של יצירותיה של שרה קיין, *Sarah Kane: Complete Plays*, שיצא לאור בשנת 2001.

ברמנר ורוז, שמעולם לא נפגשו קודם לכן לפני הפקת סרט זה, הכירו והפכו לזוג במהלך הצילומים. לזוג נולדה בת, בשם הרמוני, על שם הבמאי הרמוני קורין.

## תקציר העלילה
**בילי**, גלוח ראש צעיר, מצטרף למתקפה גזענית אלימה ואכזרית על מסיבת חתונה שחורה בבריקסטון, לונדון, אבל אחר כך מוצא את עצמו נמשך ל**מארשה**, אישה שחורה שדירתה נראית מחלונו. הוא מבקר את מרשה והזוג מקיים יחסי מין. מנקודה זו, דינמיקת הכוחות בין השניים מתחילה להתהפך: בסצנות נפרדות, היא סוטרת את פניו שוב ושוב כשהוא קשור למיטה, מאכילה אותו אוכל לכלבים, ומקרצפת את הקעקועים שלו עם אקונומיקה. לבסוף, מרשה חורטת את שמה על גבו. למרות התחנונים שלו, היא נפרדת ממנו ומוצאת נחמה עם קאת, שותפה לדירה, בעוד שבילי לוקח מנת יתר של סמים ונוויל מציל את חייו.

## שחקנים ודמויות

## קישורים חיצוניים

## הערות שוליים

קטגוריה:סרטי 1995
קטגוריה:סרטי פשע בריטיים
קטגוריה:סרטים באנגלית
קטגוריה:סרטים בריטיים
קטגוריה:סרטים קצרים
קטגוריה:מחזות שרה קיין
רע"מ-בל"ד

**רע"מ-בל"ד** (במקור: **تحالف الموحّدة والتجمّع**) היא רשימה דו-מפלגתית של מפלגות רע"מ ובל"ד, שנוצרה לקראת הבחירות לכנסת העשרים ואחת.

מנהיגי רשימת רע"מ-בל"ד היו מנסור עבאס, שעמד במקום הראשון ברשימת רע"מ, ומטאנס שחאדה, שעמד במקום ראשון ברשימת בל"ד.

## היסטוריה
רע"מ ובל"ד התמודדו בבחירות לכנסת העשרים יחד עם המפלגות חד"ש ותע"ל ברשימה המשותפת, אך לקראת הבחירות לכנסת העשרים ואחת התפצלה הרשימה לשתי רשימות: חד"ש-תע"ל ורע"מ-בל"ד.

ב-6 במרץ 2019 קבעה ועדת הבחירות המרכזית לכנסת שהרשימה פסולה להתמודד בבחירות לכנסת העשרים ואחת, אך בערעור שהוגש לבית המשפט העליון אושרה התמודדותה.

בבחירות קיבלה הרשימה 4 מנדטים.

לקראת הבחירות לכנסת העשרים ושתיים התפצלו שתי הרשימות, ובהמשך חזרו שתי המפלגות לרשימה המשותפת.

## תוצאות בחירות

## רשימת חברי הכנסת

## קישורים חיצוניים
* 

## ביאורים

## הערות שוליים

קטגוריה:מפלגות ערביות בישראל
קטגוריה:מפלגות אנטי-ציוניות
קטגוריה:מפלגות שהוקמו ב-2019
STS-65

**STS-65** היא המשימה ה-17 של מעבורת החלל קולומביה ששוגרה ממרכז החלל קנדי, פלורידה, ב-8 ביולי 1994. על המעבורת הייתה מערכת בינלאומית לחקר חוסר כבידה International Microgravity Laboratory (IML-2). בנוסף לכך בוצעו מחקרים בתחום מדעי החיים.

## הצוות
* **מפקד המשימה:** רוברט קבאנה 
* **טייס:** ג'יימס הולסל 
* **מפקד מטען:** צ'יאקי מוקיי, () מהסוכנות היפנית לחקר החלל
* **מומחה למשימה:** ריצ'רד הייב (Richard J. Hieb)
* **מומחה למשימה:** קרל א. וולז (Carl E. Walz)
* **מומחה למשימה:** לרוי צ'יאו  
***מומחה למשימה:** דונלד תומאס

ז'אן ז'אק פאבייה () היה בצוות גיבוי

## תיאור הטיסה
המעבורת המריאה ב-8 ביולי 1994 מכן שיגור 39A במרכז החלל קנדי. ספירה לאחר הופסקה ב-T-5 בגלל תנאי מזג האוויר באתר וחודשה תוך זמן קצר. 

על המעבורת הותקנה מערכת ספייסלאב שכללה מערכת בינלאומית לחקר חוסר כבידה International Microgravity Laboratory (IML-2). במחקר זה השתתפו מדעני סוכנות החלל האירופית, קנדה ויפן. בעזרת המערכת בוצעו כ-80 ניסויים בחקר חוסר כבידה ומדעי החיים.המשימה כללה 82 ניסויים של מדעי החיים (ניסויים אודות גוף האדם, ביולוגיה בחלל, השפעות קרינה, ו-Bioprocessing) וניסויים של התנהגות חומרים במיקרוכבידה (הנדסת חומרים, התנהגות נוזלים בחלל ומחקר על סביבה בחוסר כבידה ופעולות נגד).

משימת IML-2 נועדה להיות משימה עם שהות ארוכה מהרגיל כדי להתעמק בניסויים רפואיים הקשורים למערכת הלב וכלי הדם, מערכת העצבים האוטונומית, השפעה על העצמות ועל חילוף החומרים בשרירים.

המעבורת נחתה ב-23 ביולי במסלול נחיתה מס' 33 במרכז החלל קנדי.

## קישורים חיצוניים

* המשימה באתר נאס"א
* תיאור המשימה
* דיווח לעיתונות
* סרטון על המשימה

קטגוריה:משימות מעבורות החלל
קטגוריה:1994 בארצות הברית
החזקת אצבעות

ממוזער|250x250 פיקסלים|'מחזיקים אצבעות'
**החזקת אצבעות** (או **להחזיק אצבעות**) היא מחוות יד נפוצה כדי לאחל ולחוות מזל. לעיתים מחווה זו מתפרשת כניסיון לגנות אנשים מאמינים.

המחווה נעשית בשילוב שתי אצבעות, כאשר מניחים את האמה על גבי האצבע המורה.

## מקור
[שמאל|ממוזער|250px|ה[אפיפיור פיוס האחד עשר מחזיק אצבעות לסימון צלב, על שטר אינדולגנציה שניתן בשנת 1925]]
המקור המדויק של המחווה אינו ידוע. אך כפי הנראה מקורו בנצרות האנגליקנית והסקנדינבית. הנוצרים באזורים הללו האמינו בכוחו של הצלב על מנת להגן עליהם מרעות שונות ולגרום להצלחתם, כך שכאשר שהו במקום בו לא היה צלב, השתמשו באצבעות ידיהם על מנת לחוות את סימן הצלב. בתחילה נעשתה המחווה על ידי שני אנשים שהניחו את אצבעותיהם אחת על השנייה על מנת ליצור צורת צלב, מנהג זה היה נפוץ במשך מאות שנים. אך ברבות השנים נולד המנהג ליצור את סימן הצלב אף על ידי הצלבת שתי אצבעות יד של אדם אחד, כאשר רצה להביע משאלה וכדומה.

הסבר אפשרי נוסף, הוא כי הכוונה לחקות את צורת אבר המין הנקבי, שבקרב הפגאנים יוחסה לו הסגולה להרחיק שדים ורוחות רעות.

## שימושים נוספים
שימוש נפוץ במחווה מתייחס למאות הראשונות של הכנסייה הקתולית. שימוש שכיח במחווה זו נעשה כאשר שני נוצרים היו מניחים את אצבעותיהם כביכול על מנת להפעיל את הכוח הקשור לצלב של ישו כדי להתגונן מהרוע.

באנגליה, במאה ה-16 לספירה, אנשים המשיכו במנהג זה על מנת ליצור את סימן ההצטלבות כדי להדוף את הרוע, וכן כאשר אנשים השתעלו או התעטשו.

אמונה טפלה זו הפכה לפופולרית בקרב תרבויות נוצריות רבות באירופה. במקומות מסוימים, הדבר נעשה על ידי אדם נוסף שהיה מניח את אצבעו על האצבע של האדם שהביע את המשאלה, באופן ששתי אצבעות יצרו צורת צלב.

עם זאת אף כיום מצויה המחווה בצורתה המקורית על ידי שני אנשים ליצירת צורת הצלב בזמן ברכה או הסכם הדדי.

יש הסבורים כי מעשה 'החזקת האצבעות' כסימן מזל או ביצוע משאלה היה מצוי אף לפני הנצרות. לדעתם, אף צורת הצלב הייתה סימן רווח של אחדות ושלום.

## לקריאה נוספת
*השימוש במונח להחזיק אצבעות על פי היהדות באתר ישיבה.

## קישורים חיצוניים

## הערות שוליים

קטגוריה:נצרות
קטגוריה:מחוות גופניות
קטגוריה:אצבעות
מריה דה לה פאס, נסיכת ספרד

**מריה דה לה פאס, נסיכת ספרד** (בספרדית: **María de la Paz de España**;  23 ביוני 1862 – 4 בדצמבר 1946) הייתה נסיכה ספרדית, בתה של איזבלה השנייה, מלכת ספרד.

## ביוגרפיה
מריה דה לה פאס נולדה ב-23 ביוני 1862 במדריד, לפרנסיסקו, דוכס קאדיז ולאיזבלה השנייה, מלכת ספרד מבית בורבון. להוריה נולדו שנים עשר ילדים אך כיוון שמניחים שפרנסיסקו דה אסיס היה הומוסקסואל לא ברור מי היה אביה הביולוגי של מריה דה לה פאס. כאשר נאלצו איזבלה ובעלה לעזוב את ספרד אחרי ההפיכה של 1868 מריה דה לה פאס התלוותה אליהם לפריז, ולאחר המרד של הקומונה הפריזאית והכיבוש הגרמני בעקבות מלחמת צרפת–פרוסיה, הם עברו להתגורר בשווייץ.

ב-2 באפריל 1883 התחתנה מריה דה לה פאס עם בן דודה לודוויג פרדיננד, נסיך בוואריה, ונולדו להם שלושה ילדים.

בשנת 1885 חזרו הזוג הצעיר לבוואריה והתגוררו בעיקר באגף צדדי של ארמון נימפנבורג המלכותי, שניתן להם על ידי לודוויג השני. מאוחר יותר, הם רכשו ארמון שנרכש בעיר הפנימית של מינכן, ארמון לודוויג פרדיננד בוויטלסבאכפלאץ, והתגוררו בו יחד עם אחיו של לודוויג פרדיננד, אלפונס, נסיך בוואריה ומשפחתו.

לודוויג פרדיננד ומריה דה לה פאס הקימו את הענף הספרדי של משפחת המלוכה הבווארית, שהתחילו בנישואי הוריו של לודוויג פרדיננד אך התחזקו על ידי נישואים ספרדים רצופים במשך שלושה דורות.

לאחר מלחמת העולם השנייה סייעה מריה דה לה פאס לרפובליקנים ספרדים (ובהם קומוניסטים ואנרכיסטים), שנמלטו בתום מלחמת האזרחים הספרדית מספרד, ובמהלך מלחמת העולם השנייה נפלו בשבי הגרמני, בלי קשר למעמד או דעה פוליטית.

ב-4 בדצמבר 1946 מתה מריה דה לה פאס בביתה במינכן, והיא בת 84 שנים. בנה אדלברט, נסיך בוואריה, כיהן כשגריר הראשון של הרפובליקה הפדרלית של גרמניה בספרד.

## משפחתה
ב-2 באפריל 1883 התחתנה מריה דה לה פאס עם בן דודה לודוויג פרדיננד, נסיך בוואריה, ונולדו להם שלושה ילדים:
* פרדיננד, נסיך בוואריה (1884–1958), התחתן עם מריה תרסה, נסיכת ספרד.
* אדלברט, נסיך בוואריה (1886–1970), התחתן עם אוגוסטה, רוזנת זיפריד.
* פילאר, נסיכת בוואריה (1891–1987).

## אילן יוחסין

## קישורים חיצוניים

קטגוריה:בית בורבון
קטגוריה:ילידות 1862
קטגוריה:ילידי 1862
קטגוריה:נפטרות ב-1946
קטגוריה:נפטרים ב-1946
חרדון מים

**חרדון מים** (שם מדעי: *Hydrosaurus*) הוא סוג של לטאות ממשפחת החרדוניים שבו 3 מינים החיים בדרום-מזרח אסיה וגינאה החדשה באזורים טרופיים. סוג זה הוא היחיד בתת-משפחה **Hydrosaurinae**. באנגלית הם מכונים "sailfin lizards", עקב מראה זנבם דמוי המפרש.
## מאפיינים
חרדונים אלה מזכירים במראם איגואניים או לבסיליסקיים יותר מרוב החרדונים המוכרים. הם מהגדולים שבמיני המשפחה והגדול שבהם, חרדון מים פפואני (*Hydrosaurus amboinensis*), מגיע לאורך 110 ס"מ. הם בעלי "כרבולת" עטורה על ראשם, רגליהם בעלות סנפירים וזנבם ארוך ובעל "מפרש", כשהנקבות קטנות ומקושטות פחות מהזכרים. מאפיינים אלה עוזרים להם לחיות באזורים הקרובים למקווי מים כמו בביצות, גדות נהר ועצי מנגרובים.

לטאות אלה הן אוכלות כל הניזונות מצמחייה, פירות, עלים ומבעלי חיים קטנים והם מחפשים את המזון הן על היבשה, על העצים ובתוך המים. חלק מהמינים נמצאים בסכנת הכחדה עקב פגיעה ביערות.

## מינים
* חרדון מים פפואני (*Hydrosaurus amboinensis*)
* חרדון מים פיליפיני (*Hydrosaurus pustulatus*)
* חרדון מים וובר (*Hydrosaurus weberi*)

## קישורים חיצוניים

קטגוריה:בעלי חיים שתוארו ב-1828
קטגוריה:חרדוניים
קטגוריה:טקסונים שתוארו בידי יוהאן יקוב קאופ
פיגועי טרור נגד ישראלים בישראל ובשטחים ב-2009

רשימת פיגועי טרור נגד ישראלים שהתרחשו במדינת ישראל ובשטחים בשנת 2009.

## כרוניקה

### ינואר
*  27 בינואר – חייל צה"ל,  נהרג ו-3 נפצעו בפיצוץ בצד הישראלי של גדר הביטחון של עזה, בסמוך למעבר כיסופים.

### מרץ
*  5 במרץ – בפיגוע דריסה שבוצע בסמוך לקניון מלחה שבירושלים, מחבל פלסטיני תושב מזרח ירושלים שנהג ביעה אופני פגע באוטובוס ובניידת משטרה ופצע קל שני שוטרים שישבו בניידת המשטרה. שוטר ואזרח שהיו במקום ירו במחבל, שמת זמן קצר לאחר מכן.
*  15 במרץ – **[[פיגוע הירי בצומת משואה]]**: שני שוטרים, יחזקאל רמזרקר ודוד רבינוביץ' נרצחו בפיגוע ירי בצומת משואה, צפון בקעת הירדן.
*  21 במרץ – פיגוע התאבדות סוכל בקניון סינמול בחיפה.

### אפריל
*  2 באפריל – **[[פיגוע הגרזן בבת עין]]**: פלסטיני תושב ח'רבת סאפא שחדר ליישוב בת עין רצח בגרזן את שלמה נתיב, נער בן 13 ופצע ילד בן 7 לפני שהוא הצליח להימלט מהיישוב. ארגון טרור בשם "חוליות עימאד מורנייה" נטל את האחריות לפיגוע.
*  4 באפריל מחבלת בדואית ישראלית ניסתה לבצע פיגוע ירי בבסיס משמר הגבול בבאר שבע ונעצרה.
*  18 באפריל – בפיגוע דריסה שבוצע על ידי מחבל פלסטיני בסמוך למחסום חיזמא שבצפון ירושלים נדרסו שני שוטרים אשר נפצעו קל ובינוני. המחבל נתפס והודה בחקירתו כי התכוון לפגוע בשוטרים.

### מאי
*  10 במאי – **[[רצח גריגורי רבינוביץ']]**, גריגורי רבינוביץ', אזרח ישראלי נרצח ליד גן יבנה לאחר שנחטף על ידי שני פלסטינים תושבי הכפר עראנה שבצפון השומרון.
*  22 במאי – ירון גיספאן, תושב עלי שבשומרון נורה בכניסה ליישוב בזמן שנסע לאסוף את אשתו שהייתה בחודש התשיעי להריונה בתחנת האוטובוס של היישוב, לאחר שלא ענה לאשתו ונעדר כמה שעות, שוטר דיווח שמצא את גופתו בגבעה ליד היישוב.

### יוני
*  8 ביוני – 10 מחבלים פלסטינים התקיפו את מעבר קרני באמצעות סוסים עמוסים בחומרי נפץ. ארבעה מחבלים והסוסים שעליהם רכבו נהרגו במהלך חילופי אש עם לוחמי צה"ל. חיילי צה"ל לא נפגעו באירוע.

### נובמבר
*  30 בנובמבר – **[[רצח יפים ויינשטיין]]**: יפים ויינשטיין, נהג מונית ישראלי בן 54 מנצרת עילית, נחטף, נדקר למוות ונשדד על ידי חמושים איסלאמיים המזוהים עם ארגון הטרור אל-קאעידה, לאחר שהמתנקשים הזמינו פיצה באמצעות שירות המוניות מפיצריה בנצרת עילית.

### דצמבר
*  24 בדצמבר – הרב מאיר חי נרצח בפיגוע ירי סמוך לשבי שומרון.

## קישורים חיצוניים
* סיכום שנת 2009, באתר השב"כ

## ראו גם
* הלחימה ברצועת עזה בין מבצע עופרת יצוקה למבצע עמוד ענן

## הערות שוליים

*
קטגוריה:2009 בישראל
קטגוריה:טרור פלסטיני
פיגועי טרור נגד ישראלים בישראל ובשטחים ב-2007

רשימת פיגועי טרור נגד ישראלים שהתרחשו במדינת ישראל ובשטחים בשנת 2007. שנה זו הייתה אופיינית במספר מופחת של פיגועים, בעיקר בעקבות סיום האינתיפאדה ותוכנית ההתנתקות. החל מחודש יוני באותה שנה, החמאס השתלט על רצועת עזה והתחיל לבצע פיגועים משטחה.

## כרוניקה

### ינואר
*  29 בינואר – **[[פיגוע ההתאבדות באילת|הפיגוע במאפייה באילת]]**: בפיגוע התאבדות במאפייה באילת נרצחו 3 ישראלים.

### פברואר
 25 בפברואר – **[[ארז לבנון|רצח ארז לבנון]]** הזמר הישראלי ארז לבנון נרצח בפיגוע דקירה בנחל צופית בגוש עציון.

### מרץ
* 19 במרץ – ישראלי נפצע באורח בינוני ליד קיבוץ נחל עוז על ידי צלף ערבי.

### אפריל
*  11 באפריל – ישראלי בן 30 תושב עמנואל נפצע קל בפיגוע ירי בסמוך לקדומים על ידי מחבל משכם.
*  17 באפריל – שלושה אזרחים ישראלים נפצעו באורח קל-בינוני בפיגוע ירי בין נעלה לדולב.

### מאי
*  2 במאי – פעילי החמאס והג'יהאד האיסלאמי משגרים לפחות 18 רקטות לעבר ישראל אשר פוגעות ברכב בסמוך למרכז המסחרי של שדרות. באירוע נהרגת אישה ישראלית ונפצעים 2 אנשים.
*  7 במאי – מאבטח ישראלי נורה ונפצע קשה ליד היישוב ניל"י על ידי חוליית מחבלים מהכפר דיר קדיס, המאבטח נפטר מנכותו ב-2021.
* 20 במאי – שתי נשים מרצועת עזה נעצרו במעבר ארז לאחר שתכננו לבצע פיגוע התאבדות.
*  21 במאי – בשדרות שיראל פרידמן נהרגה מפגיעת רקטת קסאם אשר נורתה מרצועת עזה.
*  27 במאי – בשדרות נהרג אושרי עוז מפגיעת רקטת קסאם אשר נורתה מרצועת עזה.
*  27 במאי – במהלך עבודות בניית חומת ההפרדה בשכונת שייח' סעד שבמזרח ירושלים נפצעו עובד ושוטר באורח בינוני-קשה בפיגוע ירי לאחר שמחבל ערבי תושב השכונה ירה לעברם, גם פלסטיני שעבר במקום תושב השכונה נהרג בפיגוע.

### אוגוסט
*  10 באוגוסט – פיגוע ירי בישיבת עטרת כהנים שבעיר העתיקה של ירושלים, מחבל ערבי ישראלי מכפר מנדא חטף את נשקו של מאבטח וירה בו בכתף, פצע תשעה עוברי אורח באורח קל ובינוני, ונהרג לאחר כמה דקות.

### נובמבר
*  19 בנובמבר – **[[רצח עידו זולדן]]**: בפיגוע ירי לעבר מכונית בכפר פונדוק שבקרבת היישוב קדומים בשומרון נרצח עידו זולדן, תושב שבי שומרון, בידי שוטרים פלסטינים.

### דצמבר
*  28 בדצמבר – **[[הפיגוע בנחל תלם]]**: שני חיילי צה"ל בחופשה נרצחו על ידי מחבלים פלסטינים בעת שטיילו באזור נחל תלם שביהודה.

## הערות שוליים

*
קטגוריה:2007 בישראל
קטגוריה:טרור פלסטיני
פיגועי טרור נגד ישראלים בישראל ובשטחים ב-2010

רשימת פיגועי טרור נגד ישראלים שהתרחשו במדינת ישראל ובשטחים בשנת 2010. פיגועי הטרור שהתרחשו בישראל בשנת 2010 גבו את חייהם של תשעה ישראלים, מתוכם שלושה חיילים, שוטר אחד וארבעה אזרחים, ולפציעתם של 28 נוספים. להלן, נזכרים האירועים הבולטים יותר; לצידם, התרחשו מקרים רבים נוספים של ניסיונות פיגוע או פיגועים מתוכננים שבהם לא הצליחו המחבלים להוציא לפועל את רצונם או אירועי זריקת אבנים ובקבוקי תבערה שבהם לא היו נפגעים כלל או שהיו בהם רק פצועים קל.

## כרוניקה

### פברואר
*  10 בפברואר – בפיגוע דקירה בצומת תפוח שבוצע על ידי קצין משטרה פלסטיני, נרצח חייל צה"ל, רס"ל איהאב ח'טיב.
*  26 בפברואר – גופתה של **[[רצח נטע בלאט-שורק וכריסטין לוקן|נטע שורק]]**, תושבת זכרון יעקב שנרצחה יומיים קודם לכן במנזר בית ג'מאל שליד בית שמש נמצאה. בתחילה המשטרה סברה שהיא התאבדה, אולם לאחר מכן התברר שהיא נרצחה על ידי חוליה של מחבלים פלסטינים מהכפר צוריף שדקרו וחנקו אותה למוות.

### מרץ
*  26 במרץ – 2 חיילי צה"ל, אילן סביאטקובסקי ואלירז פרץ (בנה של מרים פרץ) נרצחו בקרבות עם מחבלים פלסטינים שהטמינו חומרי נפץ לאורך גדר הביטחון.

### יוני
*  11 ביוני – מחבל פלסטיני מבצע פיגוע דריסה על שני שוטרי מג"ב בסמוך לחומת העיר העתיקה, ופצע אותם באורח קל. אנשי משמר הגבול ששהו במקום ירו בנהג וחיסלו אותו במהלך ניסיון הימלטות.
*  14 ביוני – השוטר יהושע סופר נרצח ושלושה שוטרים נפצעים בפיגוע ירי על רכבם בכביש 60, דרומית לחברון.

### אוגוסט
*  31 באוגוסט – **[[פיגוע הירי בהר חברון (אוגוסט 2010)|פיגוע הירי בהר חברון]]**: ארבעה ישראלים, בהם אישה בהריון, נרצחו באכזריות על ידי מחבלים פלסטינים בפיגוע ירי בקרבת קריית ארבע. חמאס נטל אחריות לפיגוע.

### ספטמבר
*  1 בספטמבר – מחבלים פלסטינים ירו על מכונית ישראלית ליד כוכב השחר אשר באזור יהודה ושומרון. באירוע נפצע באורח בינוני אזרח ישראלי ונפצעה באורח קל אישה ישראלית. חמאס נטל אחריות לפיגוע.
* 26 בספטמבר – אישה בהריון נפצעה באורח בינוני ובעלה נפצע באורך קל לאחר שמחבלים פלסטינים ירו על רכבם סמוך ליישוב טנא-עומרים שבדרום הר חברון.

### דצמבר
*  18 בדצמבר – קיי וילסון (טל הרטוב), מדריכת טיולים ומוזיקאית תושבת גבעת זאב יצאה לטיול בשביל ישראל עם חברה, כריסטין לוקן, תיירת נוצריה מארצות הברית. ליד היישוב מטע הותקפו השתיים בידי שני מחבלים, שרצחו גם את נטע שורק בפברואר אותה שנה. לוקן נרצחה ווילסון נפצעה קשה מדקירות סכין.

## קישורים חיצוניים
* סיכום שנת 2010, באתר השב"כ

## הערות שוליים

*
קטגוריה:2010 בישראל
קטגוריה:טרור פלסטיני